คําสั่งกรมบังคับคดีที่ 25/2559เรื่อง การบังคับคดีแพ่งเกี่ยวกับหลักประกันทางธุรกิจ--------------------------- เพื่อให้การปฏิบัติหน้าที่ของเจ้าพนักงานบังคับคดีในการบังคับคดีแพ่งเกี่ยวกับหลักประกัน ทางธุรกิจตามกฎหมายว่าด้วยหลักประกันทางธุรกิจ เป็นไปด้วยความเรียบร้อย เหมาะสม และมีประสิทธิภาพ อาศัยอํานาจตามมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติม โดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้ข้อ ๑ ในการพิจารณาเพื่อมีคําสั่งยึดหรืออายัดทรัพย์สินของลูกหนี้ตามคําพิพากษาตั้งแต่วันที่ 2 กรกฎาคม 2559 เป็นต้นไป ให้เจ้าพนักงานบังคับคดีตรวจสอบข้อมูลจากสํานักงานทะเบียนหลักประกัน ทางธุรกิจผ่านระบบคอมพิวเตอร์ ว่าทรัพย์สินที่เจ้าหนี้ตามคําพิพากษาแถลงให้ยึดหรืออายัดนั้น เป็นหลักประกันทางธุรกิจ ซึ่งต้องห้ามมิให้เจ้าหนี้ตามคําพิพากษายึดหรืออายัดตามกฎหมายว่าด้วย หลักประกันทางธุรกิจหรือไม่ 1.1 หากตรวจสอบแล้วปรากฏว่า ทรัพย์สินดังกล่าวเป็นหลักประกันทางธุรกิจ ซึ่งผู้รับหลักประกันได้มีหนังสือแจ้งผู้ให้หลักประกันหรือผู้ยึดถือทรัพย์สินที่เป็นหลักประกันทราบว่ามีเหตุบังคับ หลักประกันเกิดขึ้น และผู้ให้หลักประกันหรือผู้ที่ยึดถือทรัพย์สินที่เป็นหลักประกันยินยอมส่งมอบ การครอบครองทรัพย์สินที่เป็นหลักประกันแก่ผู้รับหลักประกัน และมีหนังสือยินยอมให้นําหลักประกันไปจําหน่าย อันต้องห้ามมิให้เจ้าหนี้ตามคําพิพากษาอื่นยึดหรืออายัดทรัพย์สินที่เป็นหลักประกัน ให้เจ้าพนักงานบังคับคดี ปฏิเสธการบังคับคดี และแจ้งให้เจ้าหนี้ตามคําพิพากษาไปดําเนินการเพื่อขอเฉลี่ยทรัพย์สินหรือเงินที่ได้จาก การจําหน่ายทรัพย์สินตามกฎหมายว่าด้วยหลักประกันทางธุรกิจ 1.2 หากตรวจสอบแล้วปรากฏว่า สิทธิเรียกร้องประเภทเงินฝากในสถาบันการเงิน เป็นหลักประกันทางธุรกิจ ให้เจ้าพนักงานบังคับคดีแจ้งให้เจ้าหนี้ตามคําพิพากษาทราบว่าเจ้าหนี้ ตามคําพิพากษาสามารถขออายัดต่อเจ้าพนักงานบังคับคดีได้เฉพาะเงินฝาก ในส่วนที่เหลืออยู่หลังจาก ผู้รับหลักประกันได้นําเงินฝากหักชําระหนี้ตามกฎหมายว่าด้วยหลักประกันทางธุรกิจแล้วเท่านั้น1.3 ในกรณีที่ทรัพย์สินไม่ได้เป็นหลักประกันทางธุรกิจ หรือเป็นหลักประกันทางธุรกิจ 1.1 และข้อ 1.2 ให้เจ้าพนักงาน แต่มีต้องห้ามมิให้เจ้าหนี้ตามคําพิพากษายึดหรืออายัดดังที่กล่าวมาในข้อ บังคับคดีพิจารณาค่าเนินการบังคับคดีไปตามปกติข้อ ๒ ในการยึดทรัพย์สินซึ่งเป็นหลักประกันทางธุรกิจ ให้เจ้าพนักงานบังคับคดีแจ้งการยึด ให้ผู้รับหลักประกันและเจ้าพนักงานทะเบียนทราบด้วย ในการขายทอดตลาดทรัพย์สินตามวรรคหนึ่ง ให้เจ้าพนักงานบังคับคดีระบุในประกาศขาย ทอดตลาด และประกาศแจ้งให้ผู้เข้าเสนอราคาในการขายทอดตลาดทราบโดยชัดแจ้งว่า ทรัพย์สินที่จะทําการขาย เป็นหลักประกันทางธุรกิจตามกฎหมายว่าด้วยหลักประกันทางธุรกิจ ผู้ซื้อทรัพย์ได้มีสิทธิในทรัพย์สินภายใต้ เงื่อนไขตามสัญญาหลักประกันทางธุรกิจและกฎหมายว่าด้วยหลักประกันทางธุรกิจข้อ ๓ ในการบังคับคดีกับทรัพย์สินที่มีการจํานองซึ่งเจ้าพนักงานบังคับคดีได้ทําการยึดไว้แล้ว หากความปรากฏแก่เจ้าพนักงานบังคับคดี ไม่ว่าในขั้นตอนใดระหว่างการบังคับคดี ว่าทรัพย์จํานองดังกล่าว เป็นหลักประกันทางธุรกิจและมีเหตุบังคับหลักประกันแล้วตามกฎหมายว่าด้วยหลักประกันทางธุรกิจ ไม่ว่าโดย เจ้าพนักงานบังคับคดีเห็นเอง หรือผู้รับหลักประกันหรือผู้มีส่วนได้เสียในการบังคับคดีได้แจ้งให้เจ้าพนักงาน บังคับคดีทราบ ให้เจ้าพนักงานบังคับคดีรีบรายงานให้ผู้อํานวยการสํานักงานบังคับคดีทราบในทันที เมื่อได้รับรายงานตามความในวรรคหนึ่ง ให้ผู้อํานวยการสํานักงานบังคับคดีกําชับให้ เจ้าพนักงานบังคับคดีหรือเจ้าหน้าที่ที่เกี่ยวข้องดําเนินการบังคับคดีให้แล้วเสร็จโดยเร็ว และให้ผู้อํานวยการ สํานักงานบังคับคดีติดตามความคืบหน้าของการบังคับคดีทุกระยะเวลา 15 วันนับแต่วันที่ได้รับรายงาน จนกว่าการบังคับคดีนั้นจะแล้วเสร็จ การบังคับคดีตามความในข้อนี้ให้เป็นไปตามประมวลกฎหมายวิธีพิจารณาความแพ่งข้อ ๔ การบังคับทรัพย์หลักประกันที่เป็นกิจการตามคําสั่งศาล ให้เจ้าพนักงานบังคับคดี ดําเนินการยึดหรืออายัดกิจการที่เป็นหลักประกัน และส่งมอบให้แก่ผู้บังคับหลักประกันโดยเร็ว ในระหว่างที่กิจการอยู่ในความครอบครองของเจ้าพนักงานบังคับคดี เจ้าพนักงานบังคับคดี ในฐานะผู้บังคับหลักประกันชั่วคราว มีอํานาจหน้าที่บํารุงรักษา จัดการ และดําเนินกิจการที่เป็นหลักประกัน ทั้งนี้ เจ้าพนักงานบังคับคดีอาจจําหน่ายจ่ายโอน เช่า ให้เช่า ชําระหนี้ ก่อหนี้ หรือ กระทําการใดๆ ที่ก่อให้เกิดภาระในกิจการที่เป็นหลักประกัน ได้เพียงเท่าที่จําเป็นเพื่อให้กิจการสามารถ ดาเนินการต่อไปได้ ในการปฏิบัติหน้าที่ตามความในข้อนี้ เจ้าพนักงานบังคับคดีต้องใช้ความเอื้อเฟื้อสอดส่อง อย่างผู้ประกอบวิชาชีพจะพึงปฏิบัติโดยพฤติการณ์เช่นนั้น ทั้งนี้ ตั้งแต่บัดนี้เป็นต้นไปผู้มีอํานาจลงนาม - สั่ง ณ วันที่ 15 มกราคม พ.ศ. 2559 (ลงชื่อ) รื่นวดี สุวรรณมงคล (นางสาวรื่นวดี สุวรรณมงคล) อธิบดีกรมบังคับคดี